एक्ट्रेस और फिल्ममेकर नंदिता दास ने फिल्म 'मंटो' का निर्देशन किया है। इस फिल्म में नवाजुद्दीन सिद्दीकी मुख्य भूमिका में यानी 'मंटो' के किरदार में नजर आ रहे हैं। ये फिल्म उर्दू के मशहूर लेखक सआदत हसन मंटो के इर्द-गिर्द घूमती है। मंटो अपने समय के सर्वाधिक विवादित लेखक थे। उनकी कहानियों के खिलाफ मुकदमे तक दायर किए गए थे, जो कि आपको इस फिल्म में देखने को मिलेगा। बता दें कि ये फिल्म 'बत्ती गुल मीटर चालू' के साथ 21 सितंबर को रिलीज होगी।